L'adeu de Neymar al Barça i el seu fitxatge pel París Saint-Germain són una realitat. Aquest moviment, a banda de generar la reacció d'alguns dels integrants de l'equip d'Ernesto Valverde, ha posat en marxa tot un seguit de conseqüències, una de les quals ha tingut lloc aquest matí, quan el club blaugrana ha començat a eliminar el crac brasiler de les seves campanyes publicitàries.

540x306 El Barça retira la imatge de Neymar del Camp Nou / WALTER CEJUDO El Barça retira la imatge de Neymar del Camp Nou / WALTER CEJUDO

L'acció més significativa s'ha pogut veure aquesta tarda a les oficines de La Caixa del carrer d'Arístides Maillol, integrada en les instal·lacions del Camp Nou. Un operari ha retirat la publicitat d'una de les parets de la sucursal en què surt Neymar vestit amb la primera equipació del Barça al costat de Leo Messi, Luis Suárez, Gerard Piqué i Andrés Iniesta. El treballador l'ha substituït per una de molt semblant amb només una diferència: l'ex del Santos no hi apareix i Sergio Busquets ocupa el seu lloc.